
	[bookmark: _Hlk210824327]Tusarniaaneq – 2027-mi avataasiornermi aalisakkat aalajangersimasut pillugit TAC




	Qalerallit


Kalaallit Nunaata Kitaa 
2026 aallarnerfigalugu siunnersuinermut periuseq nutaaq NAFO-mit[footnoteRef:1] tunniunneqartoq atulernikuuvoq, matumani amerlassutsimik aalajangersimasumik siunnersuisarunnaarput paarlattuanilli pisaqarnernik assigiinngiiaartunik arlalinnik, aalisagaqatigiillu ineriartornerannut taakku aarlerinaataannik saqqummiussisalerlutik. TAC-mik aalajangersaanissami taamaalilluni aarlerinaat qanoq atsigisoq atorneqassanersoq aalajangiiffigineqassaaq. TAC annerutillugu aalajangersarneqaraangat nungusaataanngitsumik aalisarnissaq ulorianartorsiortinneqarsinnaavoq, taamalu aalisagaqatigiit siunissami pitsaanngitsumik sunnerneqassallutik. [1:  Northwest Atlantic Fisheries Organisation] 

Siunnersuineq ukiunut marlunnut atuuttussaavoq, tassa 2026-2027-mut atuutissalluni. NAFO-mit nalilerneqarpoq, aalisagaqassuseq ajunngitsumi inissisimasoq. Siunnersuinermi 27.043-36.370 tonsit akornanni pisassiissuteqartoqassasoq aamma pisassiissutit qaffasissusaannut tamanut atatillugu ulorianartoqarsinnaanera saqqummiunneqarput. Pisassiissutit tamarmik qaffasissusaannut atatillugu aalisagaqassutsip aarlerinartorsiorsinnaanera (<1%) aarlerinarpallaanngilaq, ukiullu pingasut tulliuttut (2026-2028) ingerlaneranni aalisagaqassuseq mianernartumut (<10%) inississinnaanerat aarlerinalaarluni. 

Kitaani qaleralinnik avataasiorluni aqutsinissamut pilersaarut 2025-mi nutarterneqarpoq, 2026-milu atulersinneqarluni. Nutarterinermi ilaatigut TAC-mik aalajangersaanermi siunnersueriaaseq nutaaq ilanngunneqarpoq, kiisalu immikkut ittunik pisuni aalisagaqassutsip immikkut ittumik qanoq innerinik aalajangersaasoqarsinnaalluni. 2027-mut tunngatillugu pissutsit immikkut ittut pineqanngillat. Itisiliineq ilanngussaq 1-imi takuuk. 

Aalisagaqatigiit pineqartut Canadamik avitseqatigiissutigineqartarput, taamaammallu TAC ataatsimoortoq pillugu Canadap Kalaallillu Nunaata isumaqatigiissuteqarnissaat pingaaruteqarpoq. Aalisarneq MSC-mik meqqiligaavoq, taamaammallu aalajangiineq MSC-mik meqqiliisarnerup atuutsinneqaannarnissaanut pingaaruteqarluni. 
Aalisarnermut, Piniarnermut, Nunalerinermut Imminullu Pilersornermut Naalakkersuisoqarfiup Canada isumasioreerlugu TAC 34.618 tonsiussasoq inassutigivaa, tassa Fmsy[footnoteRef:2] naapertuuttumik. Taannalu 2026-mut TAC-tut aalajangersakkap aarlerisaarutigineqartup annertoqatigaa. Itisiliineq ilanngussaq 1-imi takuuk. Aalisagaqatigiit suli peqqissumi inissisimapput, aamma pisaqartarnermi aarlerinaateqarsinnaasut annikitsutut suli isigineqarluni. TAC-t tamarmiusut 34.618 tonsiusut Canada peqatigalugu avinneqarput (50/50), qalerallimmi tamakku nunat taakku akornanni avinneqarsimammata. TAC-mit kalaallit pissaat 17.309 tonsiupput.  [2:  Fmsy aalisarnerup annertussusaanut ersiutaavoq aalisagaqatigiinnit piujuartitsinermik atuinikkut piffissamut ungasissumut annerpaamik pissarsiffiusoq.
NAFO-mi Fmsy atorneqarpoq nalitut killiliissutitut, ersiummullu Flim,-imut assersuunneqartarluni, tamannalu isumaqarpoq, killiliissutip tassuma qaangerneqarneratigut aalisagaqatigiinnit atuivallaaarnikkut aarlerinartumik sunniuteqarsinnaaneranik kinguneqarsinnaasumik.
] 



Tunu
Tunumi qaleralinniarnermi aqutsinissamut pilersaarut tunngavigalugu aalisarneq aqunneqarpoq. Tunumi avataasiornermi qaleralittassiissutissat pillugit ilisimatuussutsikkut siunnersuinermi pisassiissutissat Tunumut, Islandimut Savalimmiunullu ataatsimut tunniunneqarput. 2027-mut siunnersuinermi pisassat 21.923 tonsit sinnissanngikkaat aalajangiunneqarpoq, tassa ukiup siulianut sanilliullugu 931 tonsinik amerlanerusut. 

[bookmark: _Hlk109827885]Nunatta Islandillu akornanni aqutsinissamik isumaqatigiissut malillugu, Nunatta ataatsimut TAC-p 37,6 %-ia pissarsiarissavaa, taakkulu 8.243 tonsiupput, ukiumilu siulianut sanilliullugu 350 tonsinik amerleriarlutik. 

Takussutissaq 1. Avataasiorluni qaleralinniarnermi pisassatut siunnersuutit (tons).

		[bookmark: _Hlk210824374]
Sumiiffik aqutsiveqarfiusoq
	Siunnersuineq
2026
	Siunnersuineq
2027
	Pisassiissutit
2025
	Pisassiissutit
2026
	Pisassiissutissatut siunnersuut
2027

	Kalaallit Nunaata Kitaa
	26.811-36.370*
	27.043-36.370*
	16.502,5
	17.664
	17.309[footnoteRef:3] [3:  34.618 tonsip affaa] 


	Tunu
	20.992[footnoteRef:4] [4:  Tunumut, Islandimut aamma Savalimmiunut ataatsimut siunnersuineq.] 

	21.9234
	6.726,6[footnoteRef:5] [5:  Islandip Kalaallillu Nunaata isumaqatigiissutaanni § 4 naapertorlugu 10%-imik nuussisoqarsimavoq. Pisassiissutit naggataagut 7.536,5 tonsiulerput.] 

	7.893
	8.243


*Siunnersuinermi pisassat qaffasissusaat saqqummiunneqartut. 




Suluppaakkat
Kalaallit Nunaata Kitaa
Ilisimatuussutsikkut siunnersuinermi 2027-mi Kitaani avataasiorluni suluppaagarniartoqassanngitsoq inassutigineqarpoq. Siunnersuut malinneqassasoq aamma pisassiissutissanik aalajangersaasoqassanngitsoq siunnersuutigineqarpoq.  
Tunu (nunaviup aariaani) 
Tunumi suluppaakkat aalisarneqartartut akuleriipput tassalu suluppaakkat angisuut (Sebastes norvegicus) aamma suluppaakkat itisoormiut (Sebastes mentella), tamarmillu aalisarneqartarlutik. 2016-imili Niuerneq tunngavigalugu aalisarneqartartuni S. norvegicus pingaarnertut inissisimasimapput. Ilisimatuussutsikkut siunnersuisartut kaammattuutigaat suluppaagaqatigiit tamarmik immikkut TAC-qalersinneqassasut. Tamanna tunngavigalugu Tunumi suluppaagarniarnermut aqutsinissamut pilersaarut 2024-mi suliarineqarpoq (Tunumi suluppaagarniarnermik aqutsinissamut pilersaarut), 2025-mi atuutsinneqalerpoq. 
S. mentellanut eqqarsaatigalugit ilisimatuussutsikkut siunnersuinermi 2027-mi aalisartoqannginnissaa inassutigineqarpoq. S. mentellanik, pisarisoortakkat qanoq annertutigineri paasilluarumallugit kisitsisitigullu paasissutissaqarfigilerumallugit pisarisuukkanut pisassaqartalernissaq aalajangiunneqarpoq. Taamaammat S. mentellanut TAC-mik 2027-mi aqutsinissamut pilersaarut naapertorlugu pisassiissutit 300 tonsiupput. Saniatigut pisarisoortakkanut pisassiissutit taakku aqutsinissamut pilersaarutip atuuffiani allanngujaatsuussapput. 
S. norvegicusimut tunngatillugu Tunumut  Islandimullu ataatsimoortumik siunnersuuteqartoqartarpoq, 2027-mullu inassutigineqarpoq annerpaamik pisat amerlassusaat 43.319 tonsiussasoq, tamannalu 2026-mit 1.974 tonsinik qaffariarneruvoq. 
Juli 2023-mi Kalaallit Nunaat Islandilu naalagaaffiit sineriallit isumaqatigiissutaanni nutaamik isumaqatigiissuteqarput Kalaallit Nunaannut TAC-p 11%-ia tunniunneqassasoq tassani 300 tonsit Savalimmiunut tunniuttagaq peereerlugu. 2027-mi taakku 11%-it 4.732 tonsinik annertussuseqarput.  
§ 6 malillugu Kalaallit Nunaat pisassiissutit pisarineqanngitsut 10%-ii ukiumut tulliuttumut nuussinnaavai. Januarimi pisassiissutinit qaqitat naatsorsorneqareerpata pisassiissutit sinneruttut 10%-ii TAC-mut nuunneqassapput. 2025-mit pisassiissutit 294 tonsit 2026-mi pisassiissutissanut nuunneqarput, 2026-mut pisassiissutigineqartut taamaalillutik 4.809 tonsiulerlutik. 

[bookmark: _Hlk109893543]Takussutissaq 2. Avataasiorluni suluppaagartassatut siunnersuutit (tons).

	[bookmark: _Hlk177558550]Aqutsiveqarfik
	2026-mi siunnersuineq
	2027-mi siunnersuineq
	2025-mut pisassiissutit
	Pisassiissutit
2026
	2027-mi pisassiissutissatut siunnersuutit

	Kalaallit Nunaata Kitaa
	
	
	
	
	

	S. norvegicus
	Toqqaannartumik aalisartoqassanngilaq
	Toqqaannartumik aalisartoqassanngilaq
	0
	0
	0

	S.  mentella
	Toqqaannartumik aalisartoqassanngilaq
	Toqqaannartumik aalisartoqassanngilaq
	0
	0
	0

	Tunu
	
	
	
	
	

	S. mentella 
	Toqqaannartumik aalisartoqassanngilaq
	Toqqaannartumik aalisartoqassanngilaq
	300
	300
	300

	S. norvegicus
	41.345[footnoteRef:6] [6:  Kalaallit Nunaannut aamma Islandimut siunnnersuineq, ataatsimut] 

	43.3196
	5.127[footnoteRef:7] [7:  Islandip Kalaallillu Nunaata isumaqatigiissutaanni § 6 naapertorlugu 10%-imik nuussisoqarsimavoq. Pisassiissutit naggataagut 5.577,9 tonsiulerput.] 

	4.515
	4.732



Tinguttuut, tupissutit, nataarnat aamma qeeqqat
Aalisakkat taaneqareersut avataasiorlutik aalisartunit toqqaannaq aalisarneqarneq ajormata pisat killeqartorujussuupput. Tamanna peqqutaalluni taakkununnga siunnersuineq annikippoq taamaammat aalisakkat taakku pillugit ilisimatuussutsikkut siunnersuineq Kalaallit Nunaanni ingerlanneqanngilaq. Pisassiissutit Kalaallit Nunaata nunat marluk akornanni isumaqatigiissutaannit soorlu EU, Norge aamma Savalimmiut atorluarneqarput. 

Qeeraq
2027-mi nannikaanut qeeqqanullu milattuunut ataatsimut siunnersuisoqarpoq, ataatsimullu pisassat annertussusissaasa 227 tonsiunissaat inassutigineqarluni, taakkualu 2026-mut sanilliullugit 548 tonsinik ikinnerupput. Aalisagaqatigiit taakku marluk 2027-miit ataatsimut siunnersuuteqarfigineqassapput. Siusinnerusukkut aalisagaqatigiit taakku marluk immikkut siunnersuiffigineqartaraluarput. 
Siunnersuuteqartarnerit ikilisimapput, qeeraqassuseq 2023-mi aalisagaqatigiinnik ataatsimut nalilersuinermi kingullermiit pingaartumik qeeqqat milattuunut ikilisimapput. Aalisagaqatigiit taakku pillugit ilisimasanik amigaateqartoqarpoq, ilaatigut aalisagaqatigiit amerlassusaat aamma aalisakkat toqusarneri pillugit. 
Avataasiorluni aalisarnermut qeeqqanik milattuunik pisassiissutit ukiut tamaasa pilersinneqartarput[footnoteRef:8], saniatigut pisassatut pisassiissutitut. Ukiut qulit ingerlanerini taamaallaat 2026-mi pisassiissutit taakku aalisarneqarsimapput. Ulloq 26.08.2026-mi qeeqqat milattuut 144 tonsit 2026-mi aalisarneqarsimapput.  [8:  Akuersissutit aamma FAO-kode CAT-ip ataani ataatsimoorussamik pisassiiffiusumut atulersinneqarsimapput] 

Aalisagaqatigiit ikiliartornerat eqqarsaatiginiarlugit, 2027-mut qeeqqat milattuunut TAC-t 227 tonsiunissaat siunnersuutigineqarpoq siunnersuinermut naapertuuttut. Nannikaat toqqaannartumik aalisarneqannginnissaat suli siunnersuutigineqarpoq.
[bookmark: _Hlk81489276]Takussutissaq 3. Tinguttuunut, tupissutinut, nataarnanut qeeqqanullu pisassiissutitut siunnersuutit (tonsinngorlugit).
	[bookmark: _Hlk177558579]Suussusaat
	Siunnersuineq 
2026
	Siunnersuineq 
2027
	Pisassiissutit 
2025
	2026-mut pisassiissutit
	Pisassiissutissatut siunnersuut 
2027

	Tinguttuut
	
	
	
	
	

	Kalaallit Nunaata Kitaa
	Siunnersuisoqanngilaq
	
	0
	0
	

	Tunu
	7.451
	9.018
	1.500
	1.500
	1.500

	Tupissutit
	
	
	
	
	

	Kalaallit Nunaata Kitaa
	
	
	1.000
	1.000
	1.000

	Tunu
	
	
	1.000
	1.000
	1.000

	Nataarnat
	
	
	
	
	

	Kalaallit Nunaata Kitaa
	
	
	500
	500
	500

	Tunu
	
	
	1.000
	1.000
	1.000

	Qeeqqat milattuut
	
	
	
	
	

	Kalaallit Nunaata Kitaa
	775
	227[footnoteRef:9] [9:  2027-mi nannikaanut qeeqqanullu milattuunut ataatsimut siunnersuisoqarpoq. ] 

	775
	775
	227

	Qeeqqat nannikaat
	
	
	
	
	

	Kalaallit Nunaata Kitaa
	0
	2279
	0
	0
	0



Uiluiit
Uiluinnut ilisimatuussutsikkut siunnersuisoqanngilaq. Maannakkut angallat ataasiinnaq uiluinniarpoq. Pisassiissutaasartut ukiorpanngortuni tamakkerlugit pisarineqartanngillat. Aalisarnermut Piniarnermullu Naalakkersuisoqarfiup tamanna tunuliaqutaralugu siunnersuutigaa TAC piffissami 2019 - 2026-misut annertussuseqaannassasoq katillugit 2.520 tonsinut.
2026-mi suleqatigiissitamik aallartitsisoqarpoq, tassani siunertarineqarluni Kalaallit Nunaanni uiluinniarnermi aqutsinissamut pilersaarusiortoqarnissaa. Aqutsinissamut pilersaarutip aalisarnermut sinaakkutissat aalajangersassavai 
Uiluinnut TAC ukiut siuliini agguaasseriaatsinut aqutsiveqarfinnut agguarneqartarput.
Takussutissaq 4. Uiluittassanut pisassiissutissatut siunnersuutit (tons).

	2025-mi siunnersuineq
	Siunnersuineq
2026
	2025-mut pisassiissutit
	2026-mut pisassiissutit
	2027-mi pisassiissutissatut siunnersuutit

	Nuuk
	Siunnersuisoqanngilaq
	Siunnersuisoqanngilaq
	720
	720
	720

	Aqajarua
	Siunnersuisoqanngilaq
	Siunnersuisoqanngilaq
	Aalisartoqanngilaq
	Aalisartoqanngilaq
	Aalisartoqanngilaq

	Attu
	Siunnersuisoqanngilaq
	Siunnersuisoqanngilaq
	400
	400
	400

	Sisimiut-Kujataa (Saqqaq)
	Siunnersuisoqanngilaq
	Siunnersuisoqanngilaq
	400
	400
	400

	Sisimiut-Avannaa (Kangaarsuk)
	Siunnersuisoqanngilaq
	Siunnersuisoqanngilaq
	700
	700
	700

	Nassuttooq
	Siunnersuisoqanngilaq
	Siunnersuisoqanngilaq
	300
	300
	300

	Katillugit
	
	
	2.520
	2.520
	2.520

